The Fool (taiteilijaryhmä)

The Fool oli hollantilainen 1960-luvun psykedeelinen design-kollektiivi ja yhtye. Ryhmän värikkäässä taiteessa on fastastisia ja mystisiä teemoja. Nimi on otettu tarot-kortista.

Alun perin ryhmään kuuluivat taiteilijat Marijke Koger ja Simon Posthuma. Myöhemmin siihen liittyivät Barry Finch ja Josje Leeger. Ryhmä suunnitteli esiintymisasuja ja albumikansia 1960-luvun brittiyhtyeille. Tunnetuin ryhmän asuja käyttänyt yhtye on The Beatles. Muita olivat esimerkiksi Procol Harum ja The Hollies. The Fool suunnitteli The Beatlesin Apple Records -yhtiöön kuuluneen vaatekaupan malliston. Yksittäisistä kohteista tunnetuimpia on Eric Claptonin Cream -yhtyeessä käyttämä Gibson SG -kitarayksilö. Se oli osa yhtyeelle Yhdysvaltain kiertueelle tehtyä kokonaisuutta, sillä myös Jack Brucen Fender Bass VI ja Ginger Bakerin rummusto saivat vastaavan maalauksen.

The Beatlesin Sgt. Pepper's Lonely Hearts Club Band -albumin sisäkansi on ryhmän suunnittelema. The Fool suunnitteli myös Brian Epsteinin Savile -teatterin lavasteet.

Katso myös
Psykedeelinen taide
Psykedeelinen rock

Lähteet

1960-luku
Taiteilijaryhmät
Alankomaiden taide
Alankomaalaiset rockyhtyeet
The Beatles
Graafiset suunnittelijat
Muotisuunnittelijat